Gæs í pokanum hjá Haraldi Franklín Það er mikilvægt að vera með gott nesti í golfpokanum í 4 - 5 klst. golfhring . Haraldur Franklín Magnús vildi breikka matseðilinn á hringnum og þá kom kylfusveinninn hans , Gísli Vilhjálmur Konráðsson , Villi , til sögunnar og mætti með grafna gæs . „ Hún er rosalega góð og fín í bland með samlokuáti og slíku þegar maður er í golfhring . Villi er fjölhæfur veiðimaður og frábær sjúkraþjálfari , ekki bara kylfusveinn , “ sagði Haraldur þegar blaðamaður kylfings.is hitti hann á öðrum hring á Íslandsmótinu í golfi í Grafarholti . „ Þessi gæs kemur úr Öxarfirði . Skotin og unnin af mér eftir uppskrift Úlfars sjónvarpskokks , “ sagði Villi kylfusveinn og gaf blaðamanni að smakka . Það þarf ekki að orðlengja það frekar en gæsin var mjög góð og verður áfram boðið upp á slíkt nesti þegar Haraldur Franklín freistar þess að vinna sinn annan Íslandsmeistaratitil í höggleik . Haraldur slær á 18. teig í Grafarholtinu .